Ateenalaisten laulu (Juva)
»Kaunis on kuolo, kun urhona joukkos eessä sä vaivut,
 »kaatuen suojana maan, suojana heimosi ko’in.
 »Hehkuvin innoin pois nyt turvaks syntymäseudun!
 »Riemuten uhrisi tee: nouseva polvi ne saa!
 »Päin käy, nuoriso, päin, rivi taajana järkkymätönnä!
 »Pelkoa tunneta ei! väistävä ei ole ken!

 »Herjaa, inhaa joukko se saa, min rintamakärkeen
 »nuorison eelle jo käy ukko ja vertyvi pois.
 »Täähän kuolema kai lie nuoren, jollapa vielä
 »kiertävi kutreja pään kukkiva seppelevyö.
 »Kaunona impein siinä hän on sekä aimona urhoin,
 »viehkeä valjunakin taistoon kaatunut on.»

Lähde: Rydberg, Viktor 1906: Valikoima runoelmia. Suomentanut Valter Juva. Werner Söderström Osakeyhtiö, Porvoo.

Laulut
Runot
Valter Juva
Viktor Rydberg
1906
Valikoima runoelmia

en:The Athenians’ Song